Subject: Kaebus siseõhu lõhnahäiringu ja terviseriski kohta – Narva mnt 15, Tallinn
From: "Janek Kapper" <[email-masked]>
To: <[email-masked]>
Date: Thu, 13 Nov 2025 10:59:33 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Narva mnt 15 korteriühistu juhatus pöördub Teie poole seoses probleemiga,
mis on kestnud juba pikemat aega ja puudutab hoone esimesel korrusel asuva
restorani tegevust. Nimelt levivad restorani köögist pärinevad tugeva
lõhnaga toiduvalmistamise aurud/suits ja lõhnad kogu majja, sealhulgas
eluruumidesse.
Lõhnad on pidevad ning eriti häirivad õhtuti ja nädalavahetustel, mil
restoran töötab täisvõimsusel. Elanikud on korduvalt teatanud, et
korterites on tunda rasvase toidu ja praadimise lõhna, mis jääb
tekstiilidele ja põhjustab halba enesetunnet.
Palume Terviseametil hinnata olukorda ja kontrollida, kas restorani
ventilatsioon ja väljatõmbe süsteem vastavad nõuetele ning kas nende
tegevus ei kujuta endast elanike tervisele ohtu ega riku siseõhu
kvaliteedi nõudeid.
Lisame, et ühistu ei ole suutnud restorani pidajalt probleemi lahendust
saada, mistõttu palume Terviseametil sekkuda ja anda vastav ettekirjutus
olukorra parandamiseks.

Lugupidamisega,

Janek Kapper

Ühistuabi OÜ

56900148

[email-masked] <mailto:[email-masked]>